laion/Wikipedia-Exotic huggingface dataset:
নোরা জোন্স

নোরা জোন্স (Norah Jones) (মার্চ ৩০, ১৯৭৯) মার্কিন যুক্তরাষ্ট্রের বিখ্যাত জ্যাজ্‌ (jazz) সঙ্গীত শিল্পী। তিনি পণ্ডিত রবি শংকরের কন্যা। তার মা স্যু জোন্স একজন নৃত্যশিল্পী (পরে নার্স) ছিলেন। নোরা জোন্স এর জন্ম নিউ ইয়র্ক শহর এ। তবে তিনি বেড়ে ওঠেন টেক্সাসের ডালাসে।২০০০ সালে বিলবোৰ্ড তাকে ২০০০ দশকের শীৰ্ষ জাজ শিল্পীর স্থান দেয়। ২০০২ সালে তার প্রকাশিত প্রথম পপ সঙ্গীত অ্যালবাম কাম আওয়ে উইথ মি এর মাধ্যমে তিনি ব্যাপক সাফল্য লাভ করেন। সারা বিশ্বে এর ২ কোটি কপি বিক্রি হয়। এই অ্যালবামের জন্য তিনি ৮টি গ্র্যামি এওয়ার্ড পান। এই অ্যালবামে জাজ, কাউন্ট্ৰি ও পপ সংগীতের ফিউশন ছিল। ১৯৭৯ সালে তিনি নিউয়ৰ্কের বেডফোৰ্ড স্টাভেসেন্টের ব্ৰুকলিনে জন্ম নেন। জন্মের সময় তার নাম ছিল গীতালি শংকর। ১৯৮৬ সালে পিতামাতার বিচ্ছেদের পর তিনি মার সাথে থাকতে লাগলেন। তিনি কলিভাইল মিডল স্কুল, গ্ৰেপভাইন হাইস্কুল ও ডালাসের বুকার টি ওয়াশিংটন হাইস্কুল ফর দ্য পারফৰ্মিং এণ্ড ভিজুয়াল আৰ্টস থেকে লেখাপড়া করেন। ষোল বছর বয়সে তিনি তার নাম নোরা জোন্স করেন। ২০০০ সাল থেকে ২০০৭ সাল পর্যন্ত লি আলেকজাণ্ডারের সাথে তার দীৰ্ঘদিন সম্পৰ্ক ছিল। তার পিতা রবিশঙ্করের কাছ থেকে একটি নির্দিষ্ট সময় বিচ্ছিন্ন থাকার পর তিনি তার সাথে সময় কাটানোর জন্য নয়াদিল্লী ভ্রমণ করেছিলেন।সেখানে কিছু লিখেছিলেন যা পরে দ্য ফল অ্যালবামের জন্য রেকর্ড করেন। তার স্বামী কীবোর্ডবিদ পিট রেম। ২০১৪ সালের ফেব্ৰুয়ারিতে একটি পুত্ৰ সন্তান হয়। তার দুটি পুত্র সন্তান আছে। "Hard to say no to free love: Ravi Shankar"। Press Trust of India। Rediff.com। এপ্রিল ২৯, ২০০৩। সংগ্রহের তারিখ জুন ২০, ২০১৪।  "Norah Jones – Biography"। IMDb। সংগ্রহের তারিখ জুন ২০, ২০১৪।  "Artists of the Decade"। Billboard.com। সংগ্রহের তারিখ ২০১৩-০১-০৬।  "Grammy Stars Make Beeline for Korea"। The Chosun Ilbo। অক্টোবর ১২, ২০১২।  Brown, Helen (এপ্রিল ২৭, ২০১২)। "Norah Jones, Little Broken Hearts, CD review"। The Telegraph। সংগ্রহের তারিখ ২০১২-০৭-৩০।  "Norah Jones sweeps Grammy Awards"। CNN.com। ফেব্রুয়ারি ২৮, ২০০৩। সংগ্রহের তারিখ ২০১০-০৮-১৯।  উদ্ধৃতি ত্রুটি: <ref> ট্যাগ বৈধ নয়; ABC নামের সূত্রটির জন্য কোন লেখা প্রদান করা হয়নি "Norah Jones and Lee Alexander Call it Quits"। theinsider.com। মার্চ ১৯, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-১১-১৪।  "Michelle Obama Invites Military Mothers To White House For Mother's Day Event"। The Huffington Post। সংগ্রহের তারিখ ২০০৯-১১-১৪।  http://pagesix.com/2014/09/30/private-norah-jones-spotted-with-baby-boy/ উইকিমিডিয়া কমন্সে নোরা জোন্স সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে নোরা জোন্স (ইংরেজি)
বালি (চলচ্চিত্র)

বালি (তামিল: வாலி) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন এস জে সূর্য, এবং প্রযোজনা করেন এস এস চক্রবর্তী নিক আর্টস প্রোডাকশনের ব্যানারে। এটি ছিলো সূর্য পরিচালিত প্রথম চলচ্চিত্র। অজিত কুমার এবং সিমরান চলচ্চিত্রটিতে মুখ্য ভূমিকায় অভিনয় করেন এবং জ্যোতিকা অভিনীত প্রথম তামিল চলচ্চিত্র এটিই ছিলো যদিও তিনি একটি ছোটো ভূমিকায় ছিলেন এবং অজিত কুমারের ভূমিকা ছিলো দ্বৈত। এছাড়াও চলচ্চিত্রটিতে বিবেক, পাণ্ডু এবং লিভিংস্টোন সহকারী ভূমিকায় অভিনয় করেন। রামায়ণ-এর কাহিনীতে বর্ণিত 'বালি' চরিত্রের ওপর ভিত্তি করে এই চলচ্চিত্রটির কাহিনী আবর্তিত হয়েছে, এই চলচ্চিত্রটিতে দেব এবং শিব নামের দুই যমজ ভাই থাকে যাদের দুজনেরই চেহারা একই রকম, এখানে দেব আবার কানে শুনতে পায়না এবং কথা বলতে পারেনা। শিব প্রিয়া নামের একটা মেয়েকে প্রেম করে বিয়ে করে বাড়িতে নিয়ে আসে, এই প্রিয়ার প্রতি দেবের একটা আকর্ষণ ওদের বিয়ের আগে থেকেই থাকে, তবে দেব পরে জানতে পারে যে মেয়েটা তার ভাইয়ের প্রেমিকা কিন্তু তাও তার প্রতি তার আকর্ষণ থেকে যায়। অভিনেতা অজিত কুমার তার দ্বৈত চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন। এই চলচ্চিত্রটি হিন্দি ভাষায় সীসা নামে পুনর্নির্মাণ করা হয়েছিলো এবং সেটি ২০০৫ সালে মুক্তি পায়, ওখানে অভিনেত্রী নেহা ধুপিয়া দ্বৈত চরিত্রে অভিনয় করেছিলেন আর সঙ্গে নায়ক ছিলেন সোনু সুদ। অজিত কুমার - দেব এবং শিব (দ্বৈত চরিত্র) সিমরান - প্রিয়া জ্যোতিকা - মীনা (সোনা) বিবেক - ভিকী, শিবের বন্ধু Dhananjayan 2011, পৃ. 208। https://m.rediff.com/movies/2000/mar/23ajith.htm http://www.sify.com/movies/when-tamil-films-did-away-with-annan-thambi-paasam-imagegallery-4-kollywood-ocgrycbcichsi.html ইন্টারনেট মুভি ডেটাবেজে বালি (ইংরেজি)
কাসকোস ব্লানকোস

কমিসিওন কাসকোস ব্লানকোস (স্পেনীয়: Comisión Cascos Blancos) আর্জেণ্টিনার পররাষ্ট্র মন্ত্রণালয়ের একটি সংস্থা, যা আন্তর্জাতিক বাণিজ্য এবং মানবিক সহায়তার নকশা প্রয়োগের দায়িত্ব পালন করে। দ্বিপাক্ষিক ও বহুপাক্ষিক সহযোগিতার সংযোগের মাধ্যমে এটি সামাজিক প্রাকৃতিক বিপর্যয়ের অবিলম্বে প্রতিক্রিয়া করে। সংস্থাটি পুনর্বাসন, পুনর্গঠন এবং উন্নয়নমূলক কাজ করে এবং আর্জেন্টিনা ও এর বাইরে ঝুঁকি প্রতিরোধ এবং ব্যবস্থাপনা বিষয়ে প্রচারণা চালায়। কাসকোস ব্লানকোস ক্ষুধা এবং দারিদ্র্যের বিপক্ষে কমিশন নামে ১৯৯৪ সালে যাত্রা শুরু করে, যা প্রতিষ্ঠা করা হয়েছিল বিভিন্ন সামাজিক সমস্যা নিরসনের জন্য কাজ করার জন্য। এই প্রতিষ্ঠানটি প্রথমে উন্নয়নশীল দেশগুলোতে মানবিক সহায়তা প্রদানের উদ্দেশ্যে তাদের কর্মকাণ্ড পরিচলনা করত আর এই কর্মকাণ্ডের সাথে শুধুমাত্র দাতা দেশগুলোই সম্পৃক্ত ছিল এবং এতে স্বেচ্ছাসেবকদের শুধুমাত্র বিশেষায়িত পেশাদার দল হিসেবে ব্যবহার করা হত। ঐ বছর জাতিসংঘের সাধারণ পরিষদ কমিসিওন কাসকোস ব্লানকোসকে একটি উদ্যোগ হিসেবে অনুমোদন দেয়, এর নামকরণ করা হয় কমিসিওন কাসকোস ব্লানকোস এবং মানবসৃষ্ট ও প্রাকৃতিক দূর্যোগ, সংঘাত ও যেকোন জরুরী পরিস্থিতিতে প্রতিক্রিয়ায় এর কর্মকাণ্ড বিস্তৃত করা হয়। এটি জাতিসংঘের সাথে যৌথভাবে জরুরী মানবিক পরিস্থিতে পূনর্গঠন ও পুনবার্সনে কাজ করে থাকে। উপরন্তু এটি প্রতিষ্ঠিত হয়েছিল যে এটি জাতিসংঘের মানবিক বিষয়ক সংস্থা "অফিস ফর দ্য কোর্ডিনেশন অব হিউমেনিটেরিয়ান অ্যাফেয়ার্স"। তখন থেকে জাতিসংঘের সাধারণ পরিষদ এই উদ্যোগের জন্য তাদের সহায়তা প্রতি তিন বছর পর নবায়ন করে থাকে। Official declaration of the OAS White Helmets of Argentina[স্থায়ীভাবে অকার্যকর সংযোগ], PAHO agree to strengthen regional disaster response capacity দাপ্তরিক ওয়েবসাইট
মক্কার বলীখেলা

মক্কার বলী খেলা বা মক্কারো বলীখেলা এক বিশেষ ধরনের কুস্তি খেলা, যা চট্টগ্রামের সাতকানিয়া উপজেলার অন্তর্গত মাদার্শা ইউনিয়নে প্রতিবছর বাংলা সনের ০৭ই বৈশাখে অনুষ্ঠিত হয়। এই খেলায় অংশগ্রহণকারীদেরকে বলা হয় বলী। চট্টগ্রামের আঞ্চলিক ভাষায় কুস্তি, বলীখেলা নামে পরিচিত। প্রায় আড়াই-তিন শতাধিক বছর পূর্বে ইসলাম ধর্ম প্রচারের উদ্দেশ্যে সৌদি আরবের মক্কা থেকে আগত ইয়াছিন মক্কী চট্টগ্রামের সাতকানিয়া উপজেলার মাদার্শার পাহাড়ি এলাকায় বসবাস শুরু করেন, তখন থেকে এলাকাটি মক্কারবাড়ী নামে পরিচিত লাভ করে। ইয়াছিন মক্কী এলাকায় ধর্ম প্রচারের পাশাপাশি কিছু ব্যবসাও শুরু করেন। হজ্ব মৌসুমে তিনি বাংলাদেশের অনেক হাজীকে হজ্ব করানোর জন্য সৌদি আরবে নিয়ে যেতেন। এক সময় তিনি সাতকানিয়ার মাদার্শা এলাকায় স্থায়ী ভাবে বসবাস শুরু করেন। সে সুবাদে সাতকানিয়া ছাড়াও চট্টগ্রামের বিভিন্ন স্থানে তিনি বিপুল পরিমাণ জায়গা ক্রয় করে নেন। ইয়াছিন মক্কী এক হজ্ব মৌসুমে বাংলাদেশ থেকে বেশ কিছু হাজী নিয়ে সৌদি আরবে যান এবং সেখানে মৃত্যুবরণ করেন। এরপর তার পরবর্তী প্রজন্ম জমিদারি প্রথা চালু করেন। পরবর্তীতে ইয়াছিন মক্কীর নাতি কাদের বক্সু ১৮৭৯ সালে তাদের প্রজাদের থেকে খাজনা আদায়ের সময় আনন্দ দেওয়ার জন্য সর্বপ্রথম বলি খেলার সূচনা করেন এবং তার মৃত্যুর পর এটি মক্কারো বলী খেলা নামে পরিচিত লাভ করে। বলীখেলার শুরুর দিকে বাড়ির সামনে বিশালাকৃতির একটি গাছের টুকরো রাখতেন। খাজনা দিতে আসা এবং স্থানীয় লোকদের মধ্য থেকে যারা ওই গাছের টুকরো উপরে তুলতে পারতেন তারাই কেবল বলী খেলার উপযোগী হিসেবে বিবেচিত হতেন। গাছের টুকরা ওঠানোর যারা যোগ্যতা অর্জন করতেন তাদের মধ্যে মূল প্রতিযোগিতা বলি খেলা হতো এবং বিজয়ীদের মাঝে পুরস্কার দিতেন।বলী খেলাকে কেন্দ্র করে আশপাশের কয়েক কিলোমিটার জায়গাজুড়ে বৈশাখী মেলারও আয়োজন করা হয়। চট্টগ্রাম বলীর দেশ। কর্ণফুলী ও শঙ্খ নদীর মধ্যবর্তী স্থানের উনিশটি গ্রামে মল্ল উপাধিধারী মানুষের বসবাস ছিল। প্রচণ্ড দৈহিক শক্তির অধিকারী মল্লরা সুঠামদেহী সাহসী পুরুষ এবং তাদের বংশানুক্রমিক পেশা হচ্ছে শারীরিক কসরৎ প্রদর্শন। এই মল্লবীরেরাই ছিলেন বলীখেলার প্রধান আকর্ষণ ও বলীখেলা আয়োজনের মূল প্রেরণা। চট্টগ্রামের বাইশটি মল্ল পরিবার ইতিহাস প্রসিদ্ধ। আশিয়া গ্রামের আমান শাহ মল্ল, চাতরি গ্রামের চিকন মল্ল, কাতারিয়া গ্রামের চান্দ মল্ল, জিরি গ্রামের ঈদ মল্ল ও নওয়াব মল্ল, পারি গ্রামের হরি মল্ল, পেরলা গ্রামের নানু মল্ল, পটিয়ার হিলাল মল্ল ও গোরাহিত মল্ল, হাইদগাঁওর অলি মল্ল ও মোজাহিদ মল্ল, শোভনদন্ডীর তোরপাচ মল্ল, কাঞ্চননগরের আদম মল্ল, ঈশ্বরখাইনের গনি মল্ল, সৈয়দপুরের কাসিম মল্ল, পোপাদিয়ার যুগী মল্ল, খিতাপচরের খিতাপ মল্ল, ইমামচরের ইমাম মল্ল, নাইখাইনের বোতাত মল্ল, মাহাতার এয়াছিন মল্ল, হুলাইনের হিম মল্ল, গৈরলার চুয়ান মল্ল। "মক্কার বলী খেলা পরিচিতি"। chittagong.gov.bd। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০।  "মক্কার বলী খেলার ১৪০তম আসর কাল"। ntv bd। সংগ্রহের তারিখ ৮ অক্টোবর ২০২০।  "দর্শনীয় স্থান - সাতকানিয়া"। satkania.chittagong.gov.bd। ৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৮।  "মক্কার বলীখেলায় দিদার ও সামশু যুগ্ম চ্যাম্পিয়ন"। প্রথম আলো। সংগ্রহের তারিখ ৮ অক্টোবর ২০২০।  "সাতকানিয়ায় মক্কার বলি খেলার ১৩৯তম আসর সম্পন্ন"। বীরকণ্ঠ। সংগ্রহের তারিখ ১৮ সেপ্টেম্বর ২০১৮।  বন্দর শহর চট্টগ্রাম, আবদুল হক চৌধুরী পৃঃ ২৪৪ মার্শাল আর্ট প্রবেশদ্বার
সুজন বড়ুয়া

সুজন বড়ুয়া (জন্ম: ১৮ এপ্রিল ১৯৫৯) হলেন একজন বাংলাদেশী লেখক। তিনি বাংলাদেশ শিশু একাডেমির প্রকাশনা বিভাগে কর্মরত আছেন। সুজন বড়ুয়া ১৯৫৯ সালে ১৮ এপ্রিল ফটিকছড়ি উপজেলার ছিলোনিয়া গ্রামে পিতা সুধীন্দ্র বিকাশ বড়ুয়া ও মাতা শ্রীমতি খুশী রানী বড়ুয়া ঘরে জন্ম গ্রহণ করেন। ১৯৮৩ সালে ব্যবস্থাপনা বিভাগ থেকে স্নাতকোত্তর ডিগ্রি অর্জন করেন। বাড়ির সঙ্গে আড়ি (১৯৮৫) আজ সারাদিন আমার স্বাধীনতা (১৯৯১) আলোর পাখির নাম জোনাকি (১৯৯৪) হাওয়ার সাথে হাত মেলাতে (২০০০) পতাকা আমার আয়না (২০০১) বৃষ্টিতে ভেজা রোদ্রের কাঁচ (২০০৪) বুকের ভিতর শাপলা ফুটে (২০০৭) অল্প কবিতা গল্প কবিতা (২০০৭) বঙ্গবন্ধু তুমিই বাংলাদেশ (২০১২) বন-পাহাড়ে আমি (২০০১) বটের মূলে নদীর কূলে (২০০২) সে আমার ছোট বোন (২০০৯) সবুজ বন্ধুর ছায়া (২০১১) সূর্য উঠার সময় (২০১২) সাত সাগরের ফেনায় ফেনায় (১৯৯৯) ভূত তাড়ানোর যোদ্ধা (২০০৯) আমাদের সব জাতীয় প্রতীক (২০০২) লেখক হবো কেমন করে (২০০২) ঋতুর রঙে বাংলাদেশ (২০০২) মজার যত শখের কথা (২০০৫) এসো ছন্দ শিখি ছড়া কবিতা লিখি (২০০৭) আন্তজাতিক মাতৃভাষা দিবস (২০০৯) রবীন্দ্রনাথ ছড়া (২০১২) সীমান্তের গান্ধী গফফার খান (১৯৯৫) আতোয়ার রহমান (২০১২) আলো ফুটবেই (২০১৩) ভোর ডাকা পাখি (২০১৪) সোনার অক্ষরে লেখা নাম বঙ্গবন্ধুর কিশোর জীবনী (২০১৫) নির্বাচিত কিশোর রচনাবলী-মেঘের কোলে রোদ (২০১৩) কিশোর প্রবন্ধ সমগ্র (২০১৪) আমি নাকি বড় হচ্ছি (২০১৫) জোৎস্না ও জোনাকি(২০১৬) বাংলা একাকাডেমী সাহিত্য পুরস্কার (২০১৫) আনন শিশু সাহিত্য পুরস্কার (২০১৭), অগ্রনী ব্যাংক শিশু সাহিত্য পুরস্কার, এম নুরুল কাদের শিশু সাহিত্য পুরস্কার, অধ্যাপক মোহম্মদ খালেদ শিশু সাহিত্য পুরস্কার (২০১৪), পালক অ‍্যাওয়ার্ড ১৯৯৮, বাপ্পি শাহরিয়ার স্মৃতি পুরস্কার (২০০২), কাজী কাদের নওয়াজ স্মৃতি স্বর্ণ পদক (২০০৪), চন্দ্রবতী একাডেমী সম্মাননা (২০০৬) "সুজন বড়ুয়ার দুটি ছড়া-কবিতা"। Kalerkantho। সংগ্রহের তারিখ ২৯ মার্চ ২০১৯।  "চট্টগ্রামে শিশুসাহিত্যিক সুজন বড়ুয়া সংবর্ধিত"। প্রথম আলো। সংগ্রহের তারিখ ২৯ মার্চ ২০১৯।  প্রতিবেদক, নিজস্ব (২০১৬-০১-২৯)। "বাংলা একাডেমি সাহিত্য পুরস্কার ২০১৫"। Prothomalo। সংগ্রহের তারিখ ২০২৩-১০-১৩।  প্রতিবেদক, নিজস্ব (২০১৬-০১-২৯)। "বাংলা একাডেমি সাহিত্য পুরস্কার ২০১৫"। Prothomalo। সংগ্রহের তারিখ ২০২৩-১০-১৩।
ফেলিক্স হওফোয়েত-বোদরি

রোমান ক্যাথলিক ধর্মীয় এ রাষ্ট্রপতি আইভরি কোস্টের জনগণের তিন দশক ধরে সেবা করেছেন। তিনি জনপ্রিয় ফেলিক্স হওফোয়েত-বোদরি (১৮ অক্টোবর ১৯০৫ - ৭ ডিসেম্বর ১৯৯৩), আদরের সাথে পাপা হওফোয়েট বা লি ভিয়ুক (দ্য ওল্ড ওয়ান) নামে পরিচিত। তিনি আইভরির প্রথম রাষ্ট্রপতি (১৯৬০ – ১৯৯৩), তার মৃত্যুর আগ পর্যন্ত তিন দশকেরও বেশি সময় ধরে তিনি জনগণের সেবা করছেন। তিনি ফ্রান্সের সংসদ ফ্রান্স সংসদে নির্বাচিত হওয়ার আগে একজন মেডিকেল সহকারী, ইউনিয়ন নেতা এবং প্ল্যানার হিসেবে কাজ করেছেন। ১৯৬০ সালে স্বাধীনতার পর তিনি আইভরি কোস্টে ফ্রান্সের মন্ত্রিপরিষদে পদে চাকরি করেন। তার জীবনের সর্বত্র তিনি রাজনীতিতে গুরুত্বপূর্ণ ভূমিকা পালন করেন এবং আফ্রিকার ডিকোলোওনিয়েশন অফ আফ্রিকাতে গুরুত্বপূর্ণ ভূমিকা পালন করেন। হাউফয়েয়েট-বোইনি এর রাজনৈতিকভাবে মধ্যপন্থী নেতৃত্বের অধীনে, আইভরি কোস্ট অর্থনৈতিকভাবে উন্নত হয়েছে। দারিদ্র্য বিমোচনে পশ্চিম আফ্রিকায় এই সাফল্যটি "আইভোরিয়ান অলৌকিক" হিসেবে পরিচিত হয়ে উঠেছিল এবং এটি ছিল শুভ পরিকল্পনার সমন্বয়, পশ্চিম (বিশেষ করে ফ্রান্স) এবং দেশের গুরুত্বপূর্ণ কফি এবং উন্নয়নের সাথে দৃঢ় সম্পর্কের রক্ষণাবেক্ষণের কারণে। কফি এবং কোকো দামের মধ্যে একটি তীব্র পতন ঘটে। পরে, ১৯৮০ সালে কৃষি ক্ষেত্রের অসুবিধা সৃষ্টি হয়। । "Biographies des députés de la IV République: Félix Houphouët-Boigny" (ফরাসি ভাষায়)। National Assembly of France। সংগ্রহের তারিখ ১৭ জুলাই ২০০৮।  Pesnot, Patrick (producer), Michele Billoud (director) (৯ এপ্রিল ২০০৫)। Houphouët-Boigny Part 1 (radio) (ফরাসি ভাষায়)। France Inter। ২০ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thomas, Yves (১৯৯৫)। "Pays du monde: Côte-d'Ivoire: 1980–1989"। Mémoires du XXe siècle: Dictionnaire de France (ফরাসি ভাষায়)। Paris: Société générale d'édition et de diffusion। আইএসবিএন 2-84248-041-4। ওসিএলসি 41524503।
ফিল নীল

ফিলিপ অ্যান্থনি ফিল নীল, ওবিই (ইংরেজি: Phil Neale; জন্ম: ৫ জুন, ১৯৫৪) উত্তর লিঙ্কনশায়ারের স্কানথর্প এলাকায় জন্মগ্রহণকারী সাবেক ও বিখ্যাত ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। এছাড়াও দলটির অধিনায়কের দায়িত্বে ছিলেন ফিল নীল। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ক্রিকেটের পাশাপাশি ফুটবল খেলায়ও সমান দক্ষতা প্রদর্শন করেছেন। লিঙ্কন সিটি, স্কানথর্প ইউনাইটেড, ওরচেস্টার সিটি ও গ্লুচেস্টার সিটির পক্ষে খেলেছেন। ফিল নীল মূলতঃ ডানহাতি মাঝারিসারির ব্যাটসম্যান হিসেবে খেলতেন। ১৯৭৬ সালে ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। প্রথম পূর্ণাঙ্গ মৌসুমেই নয় শতাধিক রান তুলে সকলের নজর কাড়েন। এরপর থেকেই পরবর্তী ১৫ মৌসুম দলের নিয়মিত সদস্যরূপে খেলতে থাকেন। তন্মধ্যে আট মৌসুমে সহস্রাধিক ও অন্য পাঁচ মৌসুমে নয় শতাধিক রান তুলেছিলেন। ইংল্যান্ড এ দলের সদস্য হিসেবে সফরকারী পাকিস্তানের বিপক্ষে একমাত্র খেলায় অংশগ্রহণের সুযোগ হয় তার। ১৯৮২ সাল থেকে কাউন্টি দলে নেতৃত্ব দেয়ার জন্য তাকে মনোনীত করা হয়। তার নেতৃত্বে ১৯৮০-এর দশকের শেষার্ধ্বে ওরচেস্টারশায়ার প্রভূতঃ সফলতা পায়। ১৯৮৭ ও ১৯৮৮ সালে সানডে লীগ এবং ১৯৮৮ ও ১৯৮৯ সালে কাউন্টি চ্যাম্পিয়নশীপের শিরোপা জয় করে। নীলের অধিনায়কত্ব গ্রহণ ও আকর্ষণীয় চুক্তিনামা সেরা ক্রিকেটারদেরকে ওরচেস্টারশায়ারে যোগ দিতে উদ্বুদ্ধ করে। ইংল্যান্ডের বিখ্যাত অল-রাউন্ডার ইয়ান বোথামের সাথে একত্রে পেশাদারী পর্যায়ে স্কানথর্প ইউনাইটেডের পক্ষে ফুটবলে অংশ নিয়েছেন। সমারসেট থেকে চলে আসার পর ওরচেস্টারশায়ারে যোগ দিয়েছিলেন ইয়ান বোথাম। দল গোছানো, ব্যক্তিত্ববোধ ও সুন্দর ক্রীড়াশৈলী উপস্থাপনার প্রেক্ষিতে ১৯৮৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি। মে, ১৯৮৫ সালে ব্রাডফোর্ড সিটি স্টেডিয়ামে সংঘটিত অগ্নিকাণ্ডে ৫৬জন দর্শকের প্রাণহানিতে প্রত্যক্ষদর্শী ছিলেন। ঐ সময় তিনি লিঙ্কনের সদস্যরূপে ব্রাডফোর্ড সিটির বিপক্ষে খেলছিলেন। ১৯৯২ সালে প্রথম-শ্রেণীর ক্রিকেটকে বিদায় জানান। এরপর তিনি প্রথিতযশা কোচ হিসেবে ব্যাপক পরিচিতি পান। কাউন্টি ক্রিকেট ও জাতীয় পর্যায়ে দলীয় ব্যবস্থাপকের দায়িত্ব পালন করেন। সকল খেলায় অংশ নিয়ে ৩৬.৫০ গড়ে সতেরো হাজারের অধিক রান তুলেছেন। ২০০০ সাল থেকে ইংল্যান্ড ক্রিকেট দলের অপারেশন্স ম্যানেজার হিসেবে কাজ করছেন। Clark, Timothy R.D.; Kujawa, Rob (২০০৯)। The Complete Record of Gloucester City AFC 1883–2009। Gloucester: Tiger Timbo Publications। আইএসবিএন 978-0-9557425-1-4।  http://www.cricinfo.com/england/content/player/17997.html https://www.independent.co.uk/sport/cricket/phil-neale-england-s-loyal-mr-fix-it-has-seen-it-all-during-200-tests-as-operations-manager-a6716646.html ইএসপিএনক্রিকইনফোতে ফিল নীল (ইংরেজি) ক্রিকেটআর্কাইভে ফিল নীল (সদস্যতা প্রয়োজনীয়) (ইংরেজি)
প্রিয়তমেষু

প্রিয়তমেষু নন্দিত কথাসাহিত্যিক হুমায়ূন আহমেদের একটি সমকালীন উপন্যাস। মওলা ব্রাদার্স ১৯৮৮ সালে বইটি প্রকাশ করে। বইটির মূল উপজীব্য মধ্যবিত্ত সমাজে পিছিয়ে পড়া নারীরা। বাঙালি সমাজে নারীদের নানারকম নির্যাতনের স্বীকার হতে হয়। বেশিরভাগ ক্ষেত্রেই তারা তাদের নির্যাতনের কথা প্রকাশ করে না যার ফলে অনেকক্ষেত্রেই তাদের পুনরায় নির্যাতনের স্বীকার হতে হয়। প্রিয়তমেষু এমনই একজন মেয়েকে নিয়ে যে ধর্ষণের শিকার হয় তবে সে ঘটনাটি প্রকাশ করে এবং এর বিরুদ্ধে অবস্থান করে। সে আইনের আশ্রয় নেয়। পুষ্প – ধর্ষিতা নিশাত – পুষ্পর প্রতিবেশী জহির – নিশাতের স্বামী রকিব – পুষ্পর স্বামী মিজান – রকিবের বন্ধু এবং ধর্ষক সরদার এ করিম – পুষ্পর উকিল মিশ্র বাবু – মিজানের উকিল পল্টু – পুষ্পর ছেলে নিশাত ও পুষ্প পাশাপাশি ফ্ল্যাটে থাকে। পুষ্পর ছেলে পল্টুর মাধ্যমে একদিন তাদের পরিচয় হয় এবং তা বন্ধুত্বে পরিবর্তিত হয়। পুষ্পকে নিশাত ছোট বোনের মতো ভালোবাসে। নিশাতের স্বামী জহির ভালো চাকরি করে। পুষ্পর স্বামী রকিব খুবই সাধারণ চাকরি করে। রকিবের বড়লোক বন্ধু মিজান প্রায়ই তাদের ফ্ল্যাটে আসে। তার ঘন ঘন বাসায় আসায় পুষ্প বিরক্ত ও ভীত। একদিন রকিবের অনুপস্থিতিতে সে ধর্ষণ করে পুষ্পকে। পুষ্প তার স্বামী রকিবকে তা জানালে সে আইনের আশ্রয় নিতে ভয় পায়। কিন্তু মিজানকে আইনের মুখোমুখি দাঁড় করাতে চায় পুষ্প। তার সাহায্যে এগিয়ে আসে নিশাত। কান্না হচ্ছে একটি খুবই ব্যক্তিগত ব্যাপার। (পৃষ্ঠাঃ ৫৮) তুমি যখন হাস তখন দেখবে অনেকেই তোমার সঙ্গে হাসছে কিন্তু তুমি যখন কাঁদো তখন দেখবে কেউ তোমার সঙ্গে কাঁদছে না। (পৃষ্ঠাঃ ৫৮) কিছু কিছু কল্পনা মিলে যায় আবার কিছু কিছু মিলে না। না মেলার কল্পনার সংখ্যায় বোধ হয় একজন মানুষের জীবনে অনেক বেশি। (পৃষ্ঠাঃ ২৫) সৌন্দর্য হচ্ছে সবার জন্য – একজন পুরুষের জন্য নয়। (পৃষ্ঠাঃ ২২) উপন্যাসের কাহিণীর উপর ভিত্তি করে ২০০৯ সালে একই নামে একটি চলচ্চিত্র মুক্তি পায়। চলচ্চিত্রটি ২০১১ সালে প্রদত্ত ৩৪তম জাতীয় চলচ্চিত্র পুরস্কারে একটি বিভাগে পুরস্কার অর্জন করে। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্রসহ সাতটি বিভাগে পুরস্কার অর্জন করে। হুমায়ূন আহমেদ হুমায়ূন আহমেদের সৃষ্টিকর্ম হুমায়ূন আহমেদ (জুন ১৯৮৮)। প্রিয়তমেষু। মওলা ব্রাদার্স, ৩৯ বাংলাবাজার ঢাকা। পৃষ্ঠা ৫৮। আইএসবিএন 984-70166-00173। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) হুমায়ূন আহমেদ (জুন ১৯৮৮)। প্রিয়তমেষু। মওলা ব্রাদার্স, ৩৯ বাংলাবাজার ঢাকা। পৃষ্ঠা ৫৮। আইএসবিএন 984-70166-0017-3। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) হুমায়ূন আহমেদ (জুন ১৯৮৮)। প্রিয়তমেষু। মওলা ব্রাদার্স, ৩৯ বাংলাবাজার ঢাকা। পৃষ্ঠা ২৫। আইএসবিএন 984-70166-0017-3। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) হুমায়ূন আহমেদ (জুন ১৯৮৮)। প্রিয়তমেষু। মওলা ব্রাদার্স, ৩৯ বাংলাবাজার ঢাকা। পৃষ্ঠা ২২। আইএসবিএন 984-70166-0017-3। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "পাঁচ বছরের বাচসাস পুরস্কার ঘোষণা"। দৈনিক ইত্তেফাক। ২৮ ডিসেম্বর ২০১৪। ১৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৬।
রন অক্সেনহাম

রোনাল্ড কেভেন অক্সেনহাম (ইংরেজি: Ron Oxenham; জন্ম: ২৮ জুলাই, ১৮৯১—মৃত্যু: ১৬ আগস্ট, ১৯৩৯) কুইন্সল্যান্ডের নানদাহ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন রন অক্সেনহাম। ১৯১১-১২ মৌসুমে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে তার। ১৯২৬-২৭ মৌসুমে শেফিল্ড শিল্ডের অন্তর্ভূক্তির ফলে কুইন্সল্যান্ডকে তেমন সহায়তা করতে পারেননি। তবে, ১৯২৮-২৯ মৌসুমের পূর্ব-পর্যন্ত জাতীয় দলের পক্ষে খেলার সুযোগ পাননি। সমগ্র খেলোয়াড়ী জীবনে ৭ টেস্টে অংশগ্রহণের সুযোগ হয় তার। ২৯ ডিসেম্বর, ১৯২৮ তারিখে ইংল্যান্ডের বিপক্ষে ৩৭ বছর বয়সী রন অক্সেনহামের টেস্ট অভিষেক পর্ব সম্পন্ন হয়। ১৯৩০ সালে ইংল্যান্ড সফরের সমূহ সম্ভাবনার ক্ষেত্র থাকলেও টেড অ’বেকেটের কারণে তাকে দলের বাইরে রাখা হয়। দক্ষিণ আফ্রিকা ও ওয়েস্ট ইন্ডিজের বিপক্ষে খেলার জন্য ১৯৩২-৩৩ মৌসুমে দুইবার অস্ট্রেলিয়া দলে রাখা হয়। কিন্তু, উভয় ক্ষেত্রেই প্রথম একাদশে ঠাঁই হয়নি রন অক্সেনহামের। তুলনামূলকভাবে বেশ দেরীতে প্রথম-শ্রেণীর ক্রিকেটে অংশগ্রহণ ঘটে তার। তাস্বত্ত্বেও কুইন্সল্যান্ডের অন্যতম সেরা অল-রাউন্ডারের মর্যাদা লাভে স্বীয় সক্ষমতা দেখিয়েছেন রন অক্সেনহাম। ডানহাতি মিডিয়াম পেস বোলার হিসেবে ফ্লাইটে দিক-নিশানা ও দক্ষতার সাথে বোলিং করতেন। বল ধীরগতির হলেও পরবর্তীতে তা বেশ বেগবান হতো। তবে, তার বোলিংয়ের দূর্বলতা ধরা পড়লে পাল্টা আক্রমণের শিকার হতেন তিনি। বেশ মারমুখীভাবে ব্যাটিংয়ে অগ্রসর হতেন। এছাড়াও, স্লিপ অঞ্চলে অত্যন্ত নিপুণতা ও দক্ষতার সাথে ফিল্ডিং করতেন। ১৯৩৭ সালে গাড়ী দূর্ঘটনার কবলে পড়ে গুরুতরভাবে আঘাতপ্রাপ্ত হন। এরপর তিনি আর পুরোপুরি সুস্থ হতে পারেননি। ফলে, প্রথম-শ্রেণীর ক্রিকেটে তাকে আর খেলতে দেখা যায়নি। ১৬ আগস্ট, ১৯৩৯ তারিখে ৪৮ বছর বয়সে কুইন্সল্যান্ডের নানদাহ এলাকায় রন অক্সেনহামের দেহাবসান ঘটে। নাজি সিমেট্রিতে তাকে সমাহিত করা হয়। List of Australia Test Cricketers "Australia Test Batting Averages"। ESPNCricinfo। সংগ্রহের তারিখ ৩ এপ্রিল ২০১৮।  "Australia Test Bowling Averages"। ESPNCricinfo। সংগ্রহের তারিখ ৩ এপ্রিল ২০১৮।  আর্থার মেইলি টেড অ’বেকেট ভিক্টোরিয়া ক্রিকেট দল অ্যাশেজ সিরিজের তালিকা অস্ট্রেলীয় টেস্ট ক্রিকেটারদের তালিকা উইকিমিডিয়া কমন্সে রন অক্সেনহাম সংক্রান্ত মিডিয়া রয়েছে। ইএসপিএনক্রিকইনফোতে রন অক্সেনহাম (ইংরেজি) ক্রিকেটআর্কাইভে রন অক্সেনহাম (সদস্যতা প্রয়োজনীয়) (ইংরেজি)
দরজার ওপাশে

হিমু বাংলাদেশের কথাসাহিত্যিক হুমায়ুন আহমেদ সৃষ্ট একটি জনপ্রিয় ও কাল্পনিক চরিত্র। নব্বই দশকে হিমুর প্রথম উপন্যাস ময়ূরাক্ষী প্রকাশিত হয়। প্রাথমিক সাফল্যের পর হিমু চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। হিমু ধারাবাহিকের দ্বিতীয় উপন্যাস হল দরজার ওপাশে। হিমু মোবারক হোসেন - বাংলাদেশ সরকারের মন্ত্রী , কাহিনীচক্রে তিনি মন্ত্রিত্ব হারান। রফিক - হিমুর বন্ধু , চাকরি রক্ষার ব্যবস্থা করার জন্য হিমুকে অনুরোধ করে। মোহাম্মদ সিরাজুল করিম - পুলিশের ওসি পদে কর্মরত , তার স্ত্রী রানু মৃত্যুপথযাত্রী। যূথী - রফিকের স্ত্রী। জহির - মোবারক হোসেনের পুত্র , ঘর পালাবার রোগ আছে , হিমুর এককালীন বন্ধু। ছোট মামা (হিমুর)। তাছাড়া হিমু ধারাবাহিকের নিয়মিত চরিত্র , বড় ফুপা , বড় ফুপু এবং বাদল এই উপন্যাসে উপস্থিত ছিলেন। হিমুর বন্ধু রফিককে চাকরি থেকে বরখাস্ত করা হবে। চাকরি রক্ষা করতে রফিক হিমুর কাছে আসে। হিমুর এক বন্ধু জহির, তার পিতা একজন মন্ত্রী, হিমু ঠিক করে তার কাছেই যেতে হবে। এজন্য প্রথমে সে মন্ত্রীর নজর কাড়ার ব্যবস্থা করে। যা থেকে বহু ঘটনা জন্ম নেয়। হুমায়ূন আহমেদ হুমায়ূন আহমেদের সৃষ্টিকর্ম প্রশান্ত ত্রপিুরা (জুলাই ২১, ২০১৩)। "Humayun Ahmed, Himu and identity conflicts in Bangladesh"। bdnews24.com। ঢাকা। ৫ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৫।  "হিমু ধারাবাহিক"। goodreads.com (ইংরেজি ভাষায়)। গুডরিড্‌স। সংগ্রহের তারিখ জুলাই ১৭, ২০১৫।  হুমায়ূন আহমেদ (১৯৯০)। ময়ূরাক্ষী। অনন্যা পাবলিকেশন। পৃষ্ঠা ইনার পেজ। আইএসবিএন 984 412 522 7। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) গুডরিড্‌সে দরজার ওপাশে
পাকিস্তান জাতীয় ক্রিকেট দলের অধিনায়কদের তালিকা

অত্র নিবন্ধটি আন্তর্জাতিক পর্যায়ে আনুষ্ঠানিকভাবে অংশগ্রহণকারী পাকিস্তানের জাতীয় ক্রিকেট দলের অধিনায়কদের তালিকা সম্পর্কীয়। এতে পুরুষ দলের পক্ষে ন্যূনতম একটি টেস্ট বা একদিনের আন্তর্জাতিক, বালক বিভাগে যুব টেস্ট বা ওডিআইসহ মহিলা দলের টেস্ট বা একদিনের আন্তর্জাতিকে অধিনায়কের দায়িত্ব পালনকারীকে অন্তর্ভুক্ত করা হয়েছে। ২৮ জুলাই, ১৯৫৩ তারিখে পাকিস্তান ক্রিকেট দল ইম্পেরিয়াল ক্রিকেট কনফারেন্সের (বর্তমানে - আন্তর্জাতিক ক্রিকেট কাউন্সিল) পূর্ণাঙ্গ সদস্য মনোনীত হয়। এরপর থেকেই টেস্টসহ প্রথম-শ্রেণীর ক্রিকেটে অন্যান্য পূর্ণাঙ্গ সদস্যভূক্ত দেশের সাথে তারা খেলছে। পাকিস্তান ক্রিকেট দলের অধিনায়কের পদটি প্রায়শঃই বিতর্কের সৃষ্টি করেছে। বিশেষ করে, সাম্প্রতিক সময়ে বেশ কয়েকজন খেলোয়াড় অপেশাদারী আচরণের কারণে নিষিদ্ধ ঘোষিত হয়েছেন। ১৯৯২ সালে একদিনের আন্তর্জাতিকে দলটি সেরা সফলতা পায়। অধিনায়ক ইমরান খানের নেতৃত্বে দলটি ক্রিকেট বিশ্বকাপের শিরোপা জয় করে। সাম্প্রতিক সময়ে ২০০৯ সালের আইসিসি বিশ্ব টুয়েন্টি২০ প্রতিযোগিতায় ইউনুস খানের নেতৃত্বে শিরোপা লাভ করতে সক্ষমতা দেখায়। এছাড়াও, সরফরাজ আহমেদের নেতৃত্বে ২০১৭ সালের আইসিসি চ্যাম্পিয়ন্স ট্রফি জয় করে পাকিস্তান দল। পাকিস্তান দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। খেলোয়াড়ের পাশে ইস্কাবন চিহ্ন (♠) দিয়ে সিরিজে একটি টেস্টে অধিনায়কত্ব করানোকে বুঝানো হয়েছে যাতে তিনি সহঃ অধিনায়ক ছিলেন বা সিরিজে স্বল্প সময়ের জন্য দায়িত্বভার প্রদান করা হয়েছিল। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি। মন্তব্য: ১ এশিয়ান টেস্ট চ্যাম্পিয়নশীপ ২ এশিয়ান টেস্ট চ্যাম্পিয়নশীপের চূড়ান্ত খেলা ৩ একটি বাজেয়াপ্ত খেলা অন্তর্ভুক্ত রয়েছে। Pakistan / Records / One-Day Internationals / List of captains, ESPNcricinfo, সংগ্রহের তারিখ ২৬ ফেব্রু ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pakistan – Records – Twenty20 Internationals – List of captains, ESPNcricinfo, সংগ্রহের তারিখ ১ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] CricketArchive ESPN cricinfo Pakistan Cricket Board ওয়েব্যাক মেশিনে আর্কাইভকৃত ২১ জুন ২০০৮ তারিখে